นายกรัฐมนตรี เชิญชวนร่วมงานสัปดาห์ส่งเสริมพระพุทธศาสนา เนื่องในเทศกาลอาสาฬหบูชาและวันเข้าพรรษา ประจำปี 2562
นายกรัฐมนตรี เชิญชวนร่วมงานสัปดาห์ส่งเสริมพระพุทธศาสนา เนื่องในเทศกาลอาสาฬหบูชาและวันเข้าพรรษา ประจำปี 2562 พร้อมเปิดเผย วันนี้น่าจะเป็นการประชุมนัดสุดท้ายของรัฐบาลชุดนี้ก่อนการประชุมคณะรัฐมนตรี พลเอกประยุทธ์ จันทร์โอชา นายกรัฐมนตรี ร่วมกิจกรรมรณรงค์เชิญชวนประชาสัมพันธ์การจัดงานสัปดาห์ส่งเสริมพระพุทธศาสนา เนื่องในเทศกาลอาสาฬหบูชาและวันเข้าพรรษา ประจำปี 2562 ที่จะจัดขึ้นระหว่างวันที่ 11 – 17 กรกฎาคม ทั้งในส่วนกลางและส่วนภูมิภาค พร้อมชมนิทรรศการองค์ความรู้วันอาสาฬหบูชาและวันเข้าพรรษา ข้อมูล ประวัติความเป็นมาของวัด 10 วัดที่จะนำเทียนพรรษาไปถวาย ผ่านป้ายประชาสัมพันธ์ดิจิทัล (DIGITAL SIGNAGE KIOSK) ซึ่งการจัดงานจะเป็นการสืบทอดพระพุทธศาสนา ถวายพระราชกุศลแด่สมเด็จพระบรมราชชนนีพันปีหลวง พระบาทสมเด็จพระวชิรเกล้าเจ้าอยู่หัว สมเด็จพระนางเจ้าฯ พระบรมราชินี และพระบรมวงศานุวงศ์ และถวายเป็นพุทธบูชา โดยเชิญชวนพุทธศาสนิกชนร่วมกันรักษาศีล ลด ละ เลิกอบายมุขทุกประเภทตลอดพรรษาโดยนายกรัฐมนตรี กล่าวกับเด็กที่มาร่วมกิจกรรมว่า ขอให้เจริญเติบโตแข็งแรง มีความสุขและดูแลพ่อแม่ พร้อมกล่าวเชิญชวนทุกคนให้ร่วมกันเวียนเทียน โดยการทำบุญไม่ต้องหวังชาติหน้า แต่ให้ดูในชาตินี้ ที่มีความสุขความสบายใจ รวมทั้งมีความเป็นห่วงเรื่องอาหารถวายพระที่มีรสชาติหวานนายกรัฐมนตรี กล่าวด้วยว่า การประชุมคณะรัฐมนตรีวันนี้น่าจะเป็นนัดสุดท้ายของรัฐบาลชุดปัจจุบันนี้